समाज के विभिन्न पहलुओं को समझने व जानने के प्रयास में प्रारंभ की गई इस पत्रिका के प्रथम अंक में छत्तीसगढ़ के बारे में सारगर्भित आलेख, पर्यटन विकास की संभावनाओं पर जवाब तलाशती रिपोर्ट तथा बस्तर की पुरातन परंपरा घोटुल पर शोधपरक प्रस्तुति के साथ इतिहास, समाज, इंटरनेट, मीडिया आदि विभिन्न विषयों पर सामग्री प्रकाशित की गई है। पत्रिका को प्रतिमाह www.udanti.com पर भी देखा जा सकता है। पत्रिका के विमोचन के अवसर पर पूर्व सांसद तथा छत्तीसगढ़ राज्य बीज एवं कृषि विकास निगम के अध्यक्ष श्री चन्द्रशेखर साहू, वरिष्ठ पत्रकार बबन प्रसाद मिश्र, जी 24 घंटे छत्तीसगढ़ के एक्जीक्यूटीव प्रोड्यूसर संजय द्विवेदी, विंग कमांडर(रिटायर्ड) शिव कुमार परगनिहा, श्रीमती सुमन परगनिहा, नेत्र रोग विशेषज्ञ डॉ. अशोक चंद्राकर तथा डॉ. प्रतिमा चंद्राकर सहित कई गणमान्य नागरिक उपस्थित थे।